Document ID: /roh_data/filtered/Billingualer_Corpus_interleaved-de-rm.jsonl.gz/681

This is a text translated from German to Rumantsch Grischun.
Das Aueninventar wird ergänzt - Graubünden besonders betroffen

Die Verordnung über den Schutz der Auengebiete von nationaler Bedeutung ist seit 1992 in Kraft. Nun soll das dazugehörende Inventar zum zweiten Mal ergänzt werden. Die Bündner Regierung hat an ihrer letzten Sitzung die Vernahmlassung dazu zu Handen des Bundesamts für Umwelt, Wald und Landschaft verabschiedet.

Die heute geplante, zweite Ergänzung des Aueninventars umfasst insbesondere Auen der montanen und subalpinen Stufe. Im Kanton Graubünden sollen nun neu 22 Objekte in das Bundesinventar der Auen von nationaler Bedeutung aufgenommen werden. Das bisherige, rechtskräftige Inventar umfasst aus bündnerischer Sicht bereits 58 Objekte. In ihrer Vernehmlassung hat die Bündner Regierung generell zugestimmt, im Rahmen dieser zweiten Ergänzung vier Objekte in das Inventar aufzunehmen.

Vorbehalte und Rückweisungen

Bei elf weiteren Objekten müssen noch Grenz- und besondere, vorbestehende Nutzungsfragen geklärt werden (Alpnutzung, Kiesgewinnung, Schiessanlagen). Die Regierung stimmt nur mit Vorbehalten der Aufnahme ins Bundesinventar der Auen zu.

Sieben Objekte stossen insbesondere bei den Standortgemeinden auf Ablehnung. Diese Objekte weist die Regierung zur Überprüfung und Klärung der vorhandenen Konflikte (Grenzen, landwirtschaftliche und touristische Nutzung und Hochwasserschutz) zurück. Da in erster Linie die Gemeinden mit Aufsichts- und Vollzugsaufgaben betraut werden, erachtet es die Regierung als nicht sinnvoll, diese Objekte ohne deren Zustimmung ins Inventar aufzunehmen.

Ausdrückliches Mitspracherecht

Grundsätzliche Vorbehalte gegenüber dem Aueninventar hat die Regierung schon bei der ersten Ergänzung per 1. August 2001 geäussert. Insbesondere die Vorbehalte und Bedenken zu den Rechten an den Gewässern und zu bestehenden Schutzbauten haben auch heute Gültigkeit. Die Regierung behält sich ein absolutes Mitspracherecht bei Objekten vor, die Bauten und Anlagen für die Energiegewinnung oder den Schutz von Mensch und Sachen tangieren.

Von den 22 neu zur Aufnahme ins Aueninventar beantragten Objekte im Kanton Graubünden sind bereits heute 20 von den 38 betroffenen Gemeinden ganz oder teilweise einer Landschafts- oder Naturschutzzone zugewiesen.

Mediothek nun als Provisorium

Die Mediothek für die Pädagogische Fachhochschule entsteht vorderhand in Form eines Provisoriums. Die Bündner Regierung hat für das vorgesehene Holzpavillon nun 780'000 Franken bewillligt.

Ursprünglich vorgesehen war ein Neubau auf dem Areal der Bündner Frauenschule. Die Vorberatungskommission des Grossen Rates und der Rat selbst haben sich anlässlich der Mai-Session dagegen ausgesprochen und aus verschiedenen Gründen für ein Provisorium plädiert. Die Mediothek wird in dieser Form bereits auf Schulbeginn 2002/2003 zur Verfügung stehen.

Informationskampagne für die Landwirtschaft

Der Schweizerische Bauernverband (SBV) lanciert eine Informationskampagne mit dem Ziel, den Strukturwandel im Agrarsektor zu dokumentieren. Als Mittel dazu realisiert der SBV den Film "Umbruch - Die Schweizer Bauern unterwegs in die Zukunft".

Insgesamt belaufen sich die Kosten dieses Projekts auf rund 750'000 Franken. Der Kanton Graubünden beteiligt sich an die Realisierungskosten mit rund 12'500 Franken.

Aus Gemeinden und Regionen

Für den Neubau einer Turnhalle mit drei Klassenzimmern sowie für die Sanierung des alten Schulhauses in Sarn hat die Bündner Regierung einen Baubeitrag von rund 1,7 Millionen Franken in Aussicht gestellt.

Die Stiftung Pflege- und Wohnheim Vals will einen Neubau mit einer Pflegegruppe mit sechs Betten und mit vier betreuten Alterswohungen in Vals erstellen. Die Regierung sichert diesem Projekt einen maximalen Kantonsbeitrag von rund 187'000 Franken zu.

Die Bogn Engiadina Scuol SA erhält vom Kanton einen Beitrag von rund 198'000 Franken für die Erweiterung des "Römisch-Irischen Bades". Das Gesamtprojekt beläuft sich auf rund drei Millionen Franken.

Die Gemeinden Alvaneu und Maienfeld haben ihre Gemeindesteuergesetze revidiert. Die Regierung hat diese an ihrer letzen Sitzung genehmigt.

Standeskanzlei Graubünden

Gremium: Regierung

Quelle: dt Standeskanzlei Graubünden

Data: 06.06.2002

L'inventari da las zonas umidas vegn cumplettà - il Grischun è spezialmain pertutgà

L'ordinaziun davart la protecziun da las zonas umidas d'impurtanza naziunala è en vigur dapi 1992. Ussa duai vegnir cumplettà per la segunda giada l'inventari respectiv. En sia davosa sesida ha la regenza grischuna deliberà la consultaziun respectiva per mauns da l'uffizi federal d'ambient, guaud e cuntrada.

La segunda cumplettaziun planisada da l'inventari da las zonas umidas cumpiglia surtut zonas umidas dal stgalim montan e subalpin. Dal chantun Grischun duain uss vegnir recepids da nov 22 objects en l'inventari federal da las zonas umidas d'impurtanza naziunala. L'inventari vertent da fin uss cumpiglia dal puntg da vista grischun gia 58 objects. En sia consultaziun ha la regenza grischuna approvà en general da recepir en il rom da questa segunda cumplettaziun quatter ulteriurs objects en l'inventari.

Resalvas e refusaziuns

En cas d'ulteriurs indesch objects ston ins anc sclerir dumondas concernent ils cunfins e dumondas spezialas d'utilisaziun ch'eran gia existentas (utilisaziun d'alps, explotaziun da glera, stabiliments da tir). La regenza approva be cun resalva la recepziun en l'inventari federal da las zonas umidas.

Set objects vegnan refusads surtut da las vischnancas da staziunament. Quests objects rinviescha la regenza per examinar e sclerir ils conflicts existents (cunfins, utilisaziun agricula e turistica e protecziun cunter auazuns). Essend che las vischnancas vegnan incumbensadas en emprima lingia cun las incaricas da surveglianza e da realisaziun n'èsi tenor la regenza betg raschunaivel da recepir quests objects en l'inventari senza l'approvaziun da las vischnancas.

Dretg da cogestiun expressiv

La regenza ha exprimì resalvas generalas visavi l'inventari da las zonas umidas gia en occasiun da l'emprima cumplettaziun il 1. d'avust 2001. Surtut las resalvas e las consideraziuns concernent ils dretgs vi da las auas e concernent rempars da protecziun valan anc oz. La regenza sa resalva in dretg da cogestiun absolut en cas d'objects che tangheschan construcziuns e stabiliments per la producziun d'energia u per la protecziun d'umans e da chaussas.

Dals 22 objects en il chantun Grischun che vegnan proponids per la recepziun en l'inventari da las zonas umidas han las 38 vischnancas pertutgadas gia oz attribuì 20 parzialmain u dal tuttafatg ad ina zona da protecziun da la cuntrada u da la natira.

Medioteca uss sco provisori

La medioteca per la scol'auta professiunala da pedagogia vegn construida ad interim en furma d'in provisori. La regenza grischuna ha concedì 780'000 francs per il pavigliun da lain ch'è previs per quest intent.

Oriundamain avevan ins planisà in edifizi nov sin l'areal da la scola da dunnas. En occasiun da la sessiun da matg èn la cumissiun predeliberanta dal cussegl grond ed il cussegl sez s'exprimids cunter quest project; per differents motivs han els pledà en favur d'in provisori. La medioteca vegn a star a disposiziun en questa furma gia a l'entschatta da l'onn da scola 2002/2003.

Campagna d'infurmaziun per l'agricultura

L'uniun purila svizra (UPS) lantschescha ina campagna d'infurmaziun cun la finamira da documentar la midada da structura en il sectur agrar. Sco med per quest intent ha la UPS realisà il film "Umbruch - Die Schweizer Bauern unterwegs in die Zukunft".

tut en tut muntan ils custs da quest project a circa 750'000 francs. Il chantun Grischun sa participescha als custs da realisaziun cun circa 12'500 francs.

Da las vischnancas e regiuns

Per la nova construcziun d'ina halla da gimnastica cun trais stanzas da classa sco er per sanar la veglia chasa da scola a Sarn ha la regenza grischuna mess en vista ina contribuziun vi da la construcziun da circa 1,7 milliuns francs.

La fundaziun chasa da tgira e d'abitar Val S. Pieder vul construir a Val S. Pieder in nov edifizi cun ina gruppa da tgira che cumpiglia sis letgs e quatter abitaziuns per persunas attempadas che survegnan assistenza. La regenza garantescha a quest project ina contribuziun chantunala maximala da circa 187'000 francs.

La Bogn Engiadina Scuol SA obtegna dal chantun ina contribuziun da circa 198'000 francs per l'extensiun dal "bogn roman-irlandais".Il project cumplessiv munta a circa trais milliuns francs.

Las vischnancas d'Alvagni e Maiavilla han revedì lur lescha da taglia. La rgenza ha approvà questas leschas communalas en occasiun da sia davosa sesida.

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 06.06.2002